**iluzia supremă**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

iluzia supremă

Mă simt o frunză ce atârnă-ntr-un copac stufos

hrănindu-l cu lumină, făcându-l maiestuos,

prin vene nu am sânge, ci valuri de lumină

ce se scurg în ramuri către rădăcină!

Sunt mii și mii de funze-n acest copac umbros,

dar alte și mai multe care-au murit, sunt jos,

cu trupul lor plăpând ce-n vreme, putrezește,

parcă mereu flămând, copacul se hrănește!

Și-n fiecare toamnă cad, smulse de vânt,

covor de frunze moarte se strânge pe pământ,

așa e soarta noastră, a frunzelor, să moară,

spre a renaște iarăși, pe ram, în primăvară!

Ca palma ce-i deschisă mă-ndrept apoi spre cer

și-a cerului lumină mă umple de mister,

parcă-aș avea o viață, dar eu nu știu ce este,

poate că viața mea, e numai o poveste!

sunt frunză în copacul ce trece peste vreme,

hrănind eternitatea iluziei supreme

dar primăvara iarăși, etern eu voi renaște,

să primesc Lumina din Sfânta zi de Paște!